Sokol laner

Sokol laner (iné názvy: rároh južný, sokol tmavý, rároh tmavý lat. Falco biarmicus) je dravý vták. Vyskytuje sa v Afrike, Ázii a Arábii, v Európe hlavne v Taliansku. Prvý výskyt a prvý zástrel na Slovensku pred rokom 1927 boli neskôr spochybnené. Neskorší doklad od obce Švábovce 22. apríla 1931 mal takisto spochybnený pôvod. Nebola vylúčená možnosť, že išlo o jedinca, ktorý ušiel z chovu. Z toho dôvodu tento druh nebol prijatý medzi druhy vtákov zistené na Slovensku. V zozname vzácnych ornitologických pozorovaní podliehajúcich hláseniu Faunistickej komisii nie sú žiadne novšie záznamy a v zozname vzácnych a zriedkavých druhov vtákov databázového systému Birding Slovakia takisto nie je žiadny novší údaj


Podľa Medzinárodnej únie na ochranu prírody a prírodných zdrojov sokol laner patrí medzi najmenej ohrozené druhy, trend celkovej populácie je stúpajúci, stavy boli v minulosti ohrozované vykrádaním hniezd pre sokoliarske účely. V Európe je predpokladaný pokles o 20% za obdobie troch generácií (12.8 roka).

 Opis 
Meria cca  a rozpätie krídel dosahuje . Hmotnosť dospelého jedinca sa pohybuje medzi 500 až 900 g.  Je cenený pre svoje sfarbenie.

 Hniezdenie 
Sokol laner žije v trvalých pároch, ktoré celý rok ostávajú vo svojom teritóriu. Na hniezdenie vyhľadáva skalnaté miesta, kde kladie 3 – 4 vajcia, na ktorých sedí iba samica asi 32 - 35 dní. Samec jej prináša potravu. 

 Potrava a lov koristi 
Sokol laner loví vo vzduchu i na zemi rôzne druhy živočíchov, vtáky, hlodavce, plazy aj chrobáky.

 Galéria 

 Referencie 


 Iné projekty 

 Externé odkazy 



 Zdroj 

Kategória:Sokolovité
Kategória:Najmenej ohrozené druhy